15/03/2013 | Administración LocalMunicipal
Brión
Notificación por edictos

NOTIFICACIÓN POR EDICTOS De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, por medio do presente edicto cúrsase notificación a Ixeya Trelles Lus, por non poderse practicar a mesma despois de intentada dúas veces, do acordo adoptado en Xunta de Goberno Local o 10/05/2011, que a continuación se indica: “SEGUNDO.–LICENZAS DE OBRA MENOR. j) Deuse conta dunha instancia presentada por JESÚS RUFINO CASTRO NOYA, con domicilio en Avd. Santa Minia 81, baixo, Brión, na que solicita licenza municipal para instalar unha terraza-bar no fronte do local café-bar O Sótano, emprazado na Avda. de Santa Minia, 81, Brión. A Xunta de Goberno Local, á vista do informe desfavorable emitido polo arquitecto municipal, acorda por unanimidade non conceder a licenza solicitada, posto que a dimensión, a sección ou ancho da beirarrúa no tramo que coincide co fronte do bar (esta ten pouco máis de 1 metro de ancho), imposibilita calquera instalación de mobiliario, xa que impide que se deixe paso libre sobre a mesma para os viandantes (mínimo 1,20 metros), contravindo o Regulamento de accesibiliade, Decreto 35/2000. Xiraranse os tributos vixentes nas ordenanzas fiscais municipais.” RECURSOS: Contra este acordo poderá Vde. interpoñer con carácter potestativo o recurso de reposición perante esta xunta no prazo de un mes, contado a partir do día seguinte ao do recibo desta notificación. Transcorrido o dito prazo sen facer uso desta prerrogativa unicamente poderá interpoñer o recurso contencioso-administrativo. Se optase por non interpoñer o potestativo recurso de reposición poderá impugnar directamente este acto, entablando recurso contencioso-administrativo perante a xurisdicción contencioso-administrativa correspondente, no prazo de dous meses contado a partir do día seguinte ao da data en que lle foi comunicado. Sen prexuízo de que Vde. poida presentar calquera outro recurso que estime pertinente. Por medio do presente edicto tamén se cursa notificación a Ixeya Trelles Lus do requirimento de pagamento que a continuación se indica: Practicada a liquidación provisional das taxas e o imposto sobre construcións, instalacións e obras, das licenzas concedidas pola Xunta de Goberno Local do 10/05/2011 e segundo a resolución da Alcaldía do 18/05/2011, correspóndelle a seguinte liquidación: O que se lle notifica para o seu coñecemento e efectos, facéndolle saber que, contra a liquidación practicada, o interesado poderá interpoñer recurso de reposición perante o alcalde deste concello, de conformidade co artigo 14 do Real Decreto 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao da recepción da presente notificación. O prazo para interpoñer no seu caso, recurso contencioso-administrativo, perante o Xulgado Contencioso-Administrativo correspondente, será de dous meses contados dende o día seguinte ao da recepción da notificación da resolución expresa do recurso de reposición. Se non houbera resolución expresa, o prazo será de 6 meses, contado dende a data en que se entenda desestimado por silencio o recurso de reposición. Todo isto sen prexuízo de que poida exercitar calquera outro recurso que estime máis pertinente ao seu dereito. PRAZO E LUGAR DE INGRESO O pagamento en período voluntario da presente liquidación deberá facerse nos seguintes prazos: -- As notificacións recibidas entre os días 1 e 15 de cada mes, ata o día 20 do mes posterior, ou inmediato hábil seguinte. -- As notificacións recibidas entre o día 16 e último de cada mes, ata o día 5 do segundo mes posterior ou inmediato hábil seguinte. O pagamento farase mediante ingreso na conta bancaria a nome do concello en NCG Banco, SA ou Banco Galego, utilizando o impreso que se acompaña. O vencemento do prazo de ingreso en período voluntario sen ter satisfeita a débeda, determinará o inicio do procedemento de prema, a esixibilidade da recarga correspondente e o devengo dos xuros de mora, liquidándose se é o caso, as custas procedimentais que se produzan. Brión, 6 de marzo de 2013. O alcalde José Luis García García